rejauldu/bengali-wikipedia huggingface dataset:
সম্ভাব্য বিপদ হল এমন কোনও পদার্থ, ঘটনা বা পরিস্থিতি যা তাত্ত্বিকভাবে ভবিষ্যতে কোনও ঝুঁকিপ্রবণ বা আক্রান্তপ্রবণ ব্যক্তি, প্রতিষ্ঠান বা ব্যবস্থায় বিপর্যয় বা জরুরি অবস্থার সৃষ্টি করে স্বাস্থ্যহানি, প্রাণহানি, সম্পত্তির ক্ষতি বা অন্য যেকোনও ধরনের মূল্যবান স্বার্থের জন্য ক্ষতির কারণ হতে পারে।  যখন সম্ভাব্য বিপদটি বাস্তবে রূপ নেয় ও ক্ষতি করে, তখন সেটিকে অঘটন বলে।  সম্ভাব্য বিপদ ও ঝুঁকির মধ্যে সূক্ষ্ম পার্থক্য আছে। সম্ভাব্য বিপদ এককভাবে কোনও ক্ষতির বা ক্ষতির ঝুঁকির কারণ হতে পারে না, ক্ষতির সম্ভাব্য শিকারকেও ঐ সম্ভাব্য বিপদের সংস্পর্শে বা আওতায় উপস্থিত থাকতে হয়। যখন সম্ভাব্য বিপদের দ্বারা আক্রান্তযোগ্য ব্যক্তি ঐ বিপদের আওতায় বা সংস্পর্শে আসে, কেবল তখনই ঐ ব্যক্তিটির জন্য ঝুঁকির সৃষ্টি হয়। যেমন সমুদ্রে হাঙরের আক্রমণ একটি সম্ভাব্য বিপদ, কিন্তু কোনও ব্যক্তি যদি কখনোই সমুদ্রে না নামে, তাহলে তার ঐ সম্ভাব্য বিপদ থেকে কোনও ঝুঁকি থাকে না। তবে যদি ব্যক্তিটি সমুদ্রে নেমে সাঁতার কাটতে শুরু করে, তাহলে ঐ সম্ভাব্য বিপদ থেকে ঝুঁকির সৃষ্টি হয়। সম্ভাব্য বিপদ থেকে অঘটন ঘটনার সম্ভাবনা ও আক্রান্তযোগ্য ব্যক্তি বা ব্যবস্থাতে সম্ভাব্য ক্ষতির মাত্রা -- এই দুইটি ব্যাপার মিলে ঐ সম্ভাব্য বিপদের ঝুঁকির পরিমাণ নির্ধারণ করে।  সম্ভাব্য বিপদগুলিকে বিভিন্ন উপায়ে শ্রেণীকরণ করা সম্ভব, যেমন প্রাকৃতিক, মানবঘটিত, প্রযুক্তিগত বা এগুলির যেকোনও যৌগিক সমবায়। পারমাণবিক চুল্লী ও রাসায়নিক পদার্থ কিছু মানবঘটিত সম্ভাব্য বিপদ। অন্যদিকে আগ্নেয়গিরির আগ্নেয় কর্মকাণ্ড এক ধরনের প্রাকৃতিক সম্ভাব্য বিপদ। সম্ভাব্য যৌগিক বিপদের মধ্যে আছে দাবানলের মতো প্রাকৃতিক ঘটনাটি মানবঘটিত জলবায়ু পরিবর্তনের কারণে দিন দিন বেশি করে ঘটছে। সম্ভাব্য বিপদগুলির অনেকগুলির একটি সাধারণ বৈশিষ্ট্য হল এগুলিতে স্থিতিশক্তি বা সঞ্চিত শক্তির উপস্থিতি, যেটি মুক্তি পেলে ক্ষতির কারণ হতে পারে। সঞ্চিত শক্তিটি রাসায়নিক, যান্ত্রিক, তাপীয়, ইত্যাদি বিভিন্ন ধরনের হতে পারে, এবং সম্ভাব্য বিপদগুলিকে ঐভাবেও শ্রেণীবদ্ধ করা হতে পারে। আবার সম্ভাব্য বিপদকে ঐচ্ছিক বা অনৈচ্ছিক এই দুই ধরনেও ভাগ করা হতে পারে। সন্ত্রাসবাদ ও যুদ্ধকে ঐচ্ছিক মানবঘটিত সম্ভাব্য বিপদ বলা যায়। অন্যদিকে মানব ত্রুটির কারণে শিল্প দুর্ঘটনা ঘটলে সেই ত্রুটিটিকে অনৈচ্ছিক মানবঘটিত সম্ভাব্য বিপদ হিসেবে গণ্য করা যায়।  সম্ভাব্য বিপদ চিহ্নিত করতে হলে প্রথমে সম্ভাব্য লক্ষ্যবস্তুগুলি সংজ্ঞায়িত করতে হয়। সম্ভাব্য বিপদ চিহ্নিতকরণ ঝুঁকি যাচাইয়ের প্রথম ধাপ।  বীমা প্রতিষ্ঠানে ক্ষতির কারণ (Peril) ও সম্ভাব্য বিপদের (Hazard) মধ্যে পার্থক্য করা হয়। যেমন আগুন হল ক্ষতির কারণ, অন্যদিকে গ্যাসের চুলা হল একটি সম্ভাব্য বিপদ, কেননা এটি আগুন লেগে ক্ষতির সম্ভাবনা বাড়িয়ে তোলে। ধূমপান একই সাথে ক্ষতির কারণ ও সম্ভাব্য বিপদ, কেননা ধূমপান স্বাস্থ্যের ক্ষতির কারণ এবং একই সাথে ঐ ক্ষতির সম্ভাবনা বৃদ্ধিরও কারণ।  তথ্যসূত্র  বিষয়শ্রেণী:সম্ভাব্য বিপদ
বাংলা ভাষার কবি শামসুর রাহমানের গ্রন্থের তালিকা নিম্নে প্রদত্ত হল:  কাব্যগ্রন্থ    প্রথম গান, দ্বিতীয় মৃত্যুর আগে (১৯৬০)  রৌদ্র করোটিতে (১৯৬৩)  বিধ্বস্ত নিলীমা (১৯৬৭)  নিরালোকে দিব্যরথ (১৯৬৮)  নিজ বাসভূমে (১৯৭০)  বন্দী শিবির থেকে (১৯৭২)  দুঃসময়ে মুখোমুখি (১৯৭৩)  ফিরিয়ে নাও ঘাতক কাঁটা (১৯৭৪)  আদিগন্ত নগ্ন পদধ্বনি (১৯৭৪)  এক ধরনের অহংকার (১৯৭৫)  আমি অনাহারী (১৯৭৬)  শূন্যতায় তুমি শোকসভা (১৯৭৭)  বাংলাদেশ স্বপ্ন দেখে (১৯৭৭)  প্রতিদিন ঘরহীন ঘরে (১৯৭৮)  প্রেমের কবিতা (১৯৮১)  ইকারুসের আকাশ (১৯৮২)  মাতাল ঋত্বিক (১৯৮২)  উদ্ভট উটের পিঠে চলেছে (১৯৮৩)  কবিতার সঙ্গে গেরস্থালি (১৯৮৩)  নায়কের ছায়া (১৯৮৩)  আমার কোন তাড়া নেই (১৯৮৪)  যে অন্ধ সুন্দরী কাঁদে (১৯৮৪)  অস্ত্রে আমার বিশ্বাস নেই (১৯৮৫)  হোমারের স্বপ্নময় হাত (১৯৮৫)  শিরোনাম মনে পড়ে না (১৯৮৫)  ইচ্ছে হয় একটু দাঁড়াই (১৯৮৫)  ধুলায় গড়ায় শিরস্ত্রাণ (১৯৮৫)  এক ফোঁটা কেমন অনল (১৯৮৬)  টেবিলে আপেলগুলো হেসে উঠে (১৯৮৬)  দেশদ্রোহী হতে ইচ্ছে করে (১৯৮৬)  অবিরল জলভূমি (১৯৮৬)  আমরা ক'জন সঙ্গী (১৯৮৬)  ঝর্ণা আমার আঙুলে (১৯৮৭)  স্বপ্নেরা ডুকরে উঠে বারবার (১৯৮৭)  খুব বেশি ভালো থাকতে নেই (১৯৮৭)  মঞ্চের মাঝখানে (১৯৮৮)  বুক তার বাংলাদেশের হৃদয় (১৯৮৮)  হৃদয়ে আমার পৃথিবীর আলো (১৯৮৯)  সে এক পরবাসে (১৯৯০)  গৃহযুদ্ধের আগে (১৯৯০)  খন্ডিত গৌরব (১৯৯২)  ধ্বংসের কিনারে বসে (১৯৯২)  হরিণের হাড় (১৯৯৩)  আকাশ আসবে নেমে (১৯৯৪)  উজাড় বাগানে (১৯৯৫)  এসো কোকিল এসো স্বর্ণচাঁপা (১৯৯৫)  মানব হৃদয়ে নৈবদ্য সাজাই (১৯৯৬)  তুমিই নিঃশ্বাস তুমিই হৃৎস্পন্দন (১৯৯৬)  তোমাকেই ডেকে ডেকে রক্তচক্ষু কোকিল হয়েছি (১৯৯৭)  হেমন্ত সন্ধ্যায় কিছুকাল (১৯৯৭)  ছায়াগণের সঙ্গে কিছুক্ষণ (১৯৯৭)  মেঘলোকে মনোজ নিবাস (১৯৯৮)  সৌন্দর্য আমার ঘরে (১৯৯৮)  রূপের প্রবালে দগ্ধ সন্ধ্যা রাতে (১৯৯৮)  টুকরা কিছু সংলাপের সাঁকো (১৯৯৮)  স্বপ্নে ও দুঃস্বপ্নে বেচে আছি (১৯৯৯)  নক্ষত্র বাজাতে বাজাতে (২০০০)  শুনি হৃদয়ের ধ্বনি (২০০০)  হৃদপদ্মে জ্যোৎস্না দোলে (২০০১)  ভগ্নস্তূপে গোলাপের হাসি (২০০২)  ভাঙাচোরা চাঁদ মুখ কালো করে ধুকছে (২০০৩)  গন্তব্য নাই বা থাকুক (২০০৪)  কৃষ্ণপক্ষে পূর্ণিমার দিকে (২০০৪)  গোরস্থানে কোকিলের করুণ আহবান (২০০৫)  অন্ধকার থেকে আলোয় (২০০৬)  না বাস্তব না দুঃস্বপ্ন (২০০৬)   শিশু কিশোর সাহিত্য   এলাটিং বেলাটিং   ধান ভানলে কুঁড়ো দেব   গোলাপ ফোটে খুকির হাতে  স্মৃতির শহর   রংধনুর সাঁকো   লাল ফুলকির ছড়া   নয়নার জন্য   আমের কুঁড়ি জামের কুঁড়ি   নয়নার জন্য গোলাপ   উপন্যাস   অক্টোপাশ (১৯৮৩)  অদ্ভুত আঁধার এক (১৯৮৫)  নিয়ত মন্তাজ (১৯৮৫)  এলো সে অবেলায় (১৯৯৪)   আত্মস্মৃতি   স্মৃতির শহর (১৯৭৯)  কালের ধুলোয় লেখা (২০০৪)   অনুবাদ কবিতা   ফ্রস্টের কবিতা (১৯৬৬)  রবার্ট ফ্রস্টের নির্বাচিত কবিতা (১৯৬৮)  খাজা ফরিদের কবিতা (১৯৬৮)   অনুবাদ নাটক   হৃদয়ের ঋতু (মূল: টেনেসি উইলিয়মস)  মার্কোমিলিয়ান্‌স্‌ (মূল: ইউজিন ও'নীল; ১৯৬৭)  হ্যামলেট (মূল: উইলিয়ম শেক্সপিয়র; ১৯৯৫)   প্রবন্ধ   আমৃত্যু তাঁর জীবনানন্দ (১৯৮৬)  শামসুর রাহমানের প্রবন্ধ (২০০১)  কবিতা এক ধরনের আশ্রয় (২০০২)   নিবন্ধ   কবে শেষ হবে কৃষ্ণপক্ষ (২০০৬)   কলাম   একান্ত ভাবনা (২০০১)   গল্প   শামসুর রাহমানের গল্প (২০০২)   আত্মজীবনী    কালের ধুলোয় লেখা   রচনাবলি ১. সৃতির শহর।   তথ্যসূত্র    ২৫শে আগস্ট প্রকাশিত প্রথম আলোর সাময়িকী পাতা  বিষয়শ্রেণী:বাঙালি সাহিত্যিকদের সাহিত্য কর্ম
ওমর আহাম্মদ মজুমদার় একজন বাংলাদেশী রাজনীতিবিদ। তিনি ১৯৮৮ সালের নির্বাচনে কুমিল্লা-১০ থেকে সংসদ সদস্য নির্বাচিত হন।   জন্ম ও শিক্ষা  ওমর আহাম্মদ মজুমদার ০৮ই মার্চ, ১৯৩০ খ্রিঃ কুমিল্লা জেলার বাঙ্গড্ডা গ্রামে মজুমদার পরিবারে জন্মগ্রহণ করেন।   রাজনৈতিক জীবন  জনাব ওমর আহাম্মদ মজুমদার ১৯৬৫ সাল থেকে ১৯৮৮ সাল পর্যন্ত ইউপি চেয়ারম্যান পদে অধিষ্ঠিত ছিলেন । ১৯৬৮ সালে তিনি তৎকালীন পূর্ব পাকিস্তানের চট্রগ্রাম অঞ্চলের শ্রেষ্ঠ চেয়ারম্যান হিসেবে স্বর্ণপদক লাভ করেন। ১৯৮৮ সালে কুমিল্লা-১০ (বৃহত্তর লাকসাম) আসনের জন্য ঝাঁকঝমকপূর্ণ উপ-নির্বাচনে সংসদ সদস্য প্রার্থী হিসেবে নির্বাচিত করলে তিনি বিপুল ভোটে প্রথমবারের মত সংসদ সদস্য নির্বাচিত হন। নাঙ্গলকোট উপজেলা প্রতিষ্ঠাতা এমপি ছিলেন।   তথ্যসূত্র
__TOC__   জানুয়ারি ২০১৯  সন্দেহভাজন সকপাপেট                    সম্পাদক মিথস্ক্রিয়া উপযোগ  PadmaBridge সহ প্রথম ৬টি এখানে প্রমাণিত। কয়েকটি বাদে বাকিগুলো ইতিমধ্যেই বাধাপ্রাপ্ত। সব গুলো একইরকম সম্পাদনা করে - বিভিন্ন নিবন্ধ, টেমপ্লেটে পারভেজ আলীর নাম-ছবি, ব্লগ এবং বিভিন্ন ফেসবুক পেজের লিংক যোগ করা। সর্বশেষ Bahadia টেমপ্লেট:তথ্যছক বাংলাদেশের গ্রাম অঞ্চল-এ পারভেজ আলীর নাম-ছবি যোগ করেছে। - Ahmad✉ ০৬:৫৩, ২৯ জানুয়ারি ২০১৯ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষণ ও/বা টহল দানকারী প্রশাসকের মন্তব্য সম্পাদনা আচরণ থেকে বোঝা যায় Bahadia একই ব্যক্তি। বাধা দেয়া হল। --আফতাবুজ্জামান (আলাপ) ১৪:৫৪, ২৯ জানুয়ারি ২০১৯ (ইউটিসি)   ফেব্রুয়ারি ২০১৯  সন্দেহভাজন সকপাপেট                 পরে আরও চারটি ব্যবহারকারী নাম যোগ করেছি - Ahmad✉ ০৮:০৮, ৩১ জানুয়ারি ২০১৯ (ইউটিসি) এখন আরও ৩ টি ব্যবহারকারী নাম যোগ করলাম। এরমধ্যে BaazLine ইতিমধ্যে বৈশ্বিকভাবে অবরুদ্ধ। অন্য দুটিতে এখনো বাধা দেয়া হয়নি। এগুলো সাম্প্রতিক সময়ে বাংলা উইকিপিডিয়ায় সম্পাদনা করার সময় আমার নজরে আসে। অন্য উইকিতে যেয়েও আমি এদের সম্পাদনা বাতিল করেছি। যেমন এখানে - Ahmad✉ ০৬:৩৭, ১৩ ফেব্রুয়ারি ২০১৯ (ইউটিসি)  ব্যবহারকারী পরীক্ষণ ও/বা টহল দানকারী প্রশাসকের মন্তব্য  পরের তিনটিও নিশ্চিত সক। তবে, মূল একাউন্ট খুব সম্ভবত ParvezAli, বাধা দেওয়া হয়েছে। ~ যুদ্ধমন্ত্রী আলাপ ১১:১০, ১৩ ফেব্রুয়ারি ২০১৯ (ইউটিসি)  সন্দেহভাজন সকপাপেট         দুটি যোগ করলাম। SingairBazar ইংরেজী উইকিপিডিয়ায় সম্পাদনা করলেও বাংলা উইকিপিডিয়ায় আসে নি। আর ManikganjBD সম্প্রতি নিবন্ধিত হয়েছে এবং সম্পাদনা করেছে। parvez.over-blog কালো তালিকাভুক্ত করার পর বিভিন্ন নিবন্ধে page.over-blog যুক্ত করছে। - Ahmad✉ ১০:৫৪, ১৭ ফেব্রুয়ারি ২০১৯ (ইউটিসি) আরেকটি যোগ করা হল। যতগুলো সম্পাদনা করে প্রায় সবগুলোতে নিজের ব্লগ যুক্ত করে। over-blog কে অনির্ভরযোগ্য উৎসের তালিকায় যুক্ত করলে হয়তো স্পামিং কমবে। কারণ একটি ব্লগকে কালোতালিকায় যুক্ত করলে over-blog ওয়েবসাইটে আরেকটি ব্লগ খোলে। ManikganjBD একজন প্রশাসকের ব্যবহারকারী পাতায় যা লিখেছিল, তাতে পারভেজ আলীর বিরুদ্ধে কঠোর ব্যবস্থা নেয়া উচিত। - Ahmad✉ ০৮:৩৯, ২০ ফেব্রুয়ারি ২০১৯ (ইউটিসি)  ব্যবহারকারী পরীক্ষণ ও/বা টহল দানকারী প্রশাসকের মন্তব্য  Parvezpedia একাউন্ট বাধা দেওয়া হয়েছে। এই ব্যবহারকারী পর্যায়ক্রমে বিশাল খানের মত আচরণ শুরু করেছে। অন্যের ব্যবহারকারী পাতায় গালিগালাজও যুক্ত করা শুরু করেছে। ~ যুদ্ধমন্ত্রী আলাপ ০৯:৫৩, ২০ ফেব্রুয়ারি ২০১৯ (ইউটিসি)  জানুয়ারি ২০২০  সকপাপেট      অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষণ ও/বা টহল দানকারী প্রশাসকের মন্তব্য  পরীক্ষণে নিশ্চিত এবং বাধা দেওয়া হয়েছে। এই ব্যবহারকারী মাত্র *৭৭টি* টুইটার অ্যাকাউন্ট থেকে গালিগালাজ করেছে। ~ যুদ্ধমন্ত্রী আলাপ ১৭:২৪, ১৮ জানুয়ারি ২০২০ (ইউটিসি)  জুন ২০২০   ও । ~ যুদ্ধমন্ত্রী আলাপ ২০:৩১, ২২ জুন ২০২০ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০১৯
২০১৭ সালের ৩১ মে তারিখে আফগানিস্তানের রাজধানী কাবুলে এক ভয়াবহ ট্রাক বোমা বিস্ফোরণে ১৫০ জনেরও অধিক নিহত এবং আহত হয়েছে ৪১৩ জন।  বর্ণনা স্থানীয় সময় সকাল আটটা ২৫ মিনিটে যখন বিস্ফোরণটি ঘটে তখন রাজধানী কাবুল ছিল ব্যাপক ব্যস্ত ও কর্মমুখর। ওই এলাকার কাছে প্রেসিডেন্সিয়াল প্রাসাদ এবং ব্রিটেনসহ কয়েকটি দেশের দূতাবাস রয়েছে। জার্মান দূতাবাসের প্রবেশমুখের কাছে বিস্ফোরণটি ঘটানো হয়। বিস্ফোরণের ভয়াবহতা এতই ব্যাপক ছিল যে বিস্ফোরণ স্থলের ঘড়-বাড়ির দরজা জানালা প্রায় একশ মিটার দূরে গিয়ে আঁছড়ে পড়ে। অনেকগুলো গাড়ি পুড়ে কালো হয়ে যায়।  তাৎণিকভাবে কোনো গোষ্ঠী এ হামলার দায় স্বীকার করেনি। হামলার দায়িত্ব অস্বীকার করেছে। তারা বেসামরিক নাগরিকদের বিরুদ্ধে এ হামলার নিন্দা জানায়।  ক্ষয়ক্ষতি  জার্মান পররাষ্ট্রমন্ত্রী সিগমার গাব্রিয়েল জানান, এই হামলায় জার্মান দূতাবাসের আফগান প্রহরী নিহত এবং বেশ কয়েকজন কর্মী আহত হয়েছেন৷ তবে আহতরা এখন নিরাপদে রয়েছেন৷  তথ্যসূত্র   বিষয়শ্রেণী:২০১৭-এ আফগানিস্তান বিষয়শ্রেণী:কাবুলে সন্ত্রাসী ঘটনা বিষয়শ্রেণী:আফগানিস্তানে আত্মঘাতী গাড়ি ও ট্রাক বোমা হামলা বিষয়শ্রেণী:কাবুলে গণহত্যা বিষয়শ্রেণী:আফগানিস্তানে কূটনৈতিক মিশনে হামলা
thumb|250px|ভারতের ব্যাঙ্গালোর সত্যম সিনেমাস চলচ্চিত্র প্রেক্ষাগৃহ (সিনেমা হল, সিনেমা থিয়েটার, বড় পর্দা, রূপালী পর্দা নামেও পরিচিত) বলতে এমন একটি স্থান (সাধারণত একটি ভবন) বোঝায়, যার ভেতরে অবস্থিত একটি মিলনায়তনে বা প্রদর্শনী কক্ষে বিনোদনের উপলক্ষে চলচ্চিত্র প্রদর্শন ও অবলোকন করা হয়। বেশিভাগ চলচ্চিত্র প্রেক্ষাগৃহ ব্যবসায়িক উদ্দেশ্যে নির্মিত এবং এগুলিতে প্রবেশ করতে হলে দর্শনার্থীদের প্রবেশপত্র বা টিকেট কিনতে হয়। তবে কিছু স্বল্প সংখ্যক চলচ্চিত্র প্রেক্ষাগৃহ অলাভজনক সংগঠন বা সমিতি দ্বারা পরিচালিত এবং এগুলিতে ঢুকতে আলাদা প্রবেশপত্র লাগে না, তবে একটি সদস্য ফি দেওয়া লাগে। অনেক স্থানে আবার কোনো সংগঠন কর্তৃক বিনামূল্যে প্রদর্শন করা হয়।  প্রেক্ষাগৃহে একটি চলচ্চিত্র প্রক্ষেপক যন্ত্রের মাধ্যমে চলচ্চিত্রটিকে একটি বড় পর্দাতে সম্পাত করে দেখানো হয়। পর্দার সামনে মিলনায়তনের দর্শকেরা বসে চলচ্চিত্রটি উপভোগ করেন। চলচ্চিত্রের কথোপকথন, শব্দ ও সঙ্গীতগুলি দেওয়ালে লাগানো বেশ কিছু শব্দপ্রক্ষেপক বা স্পিকারের মাধ্যমে পরিবেশন করা হয়। ১৯৭০-এর দশক থেকে নিম্ন কম্পাঙ্কের শব্দের জন্য সাব-উফার ধরনের শব্দপ্রক্ষেপক ব্যবহার করা হয়। ২০১০-এর দশকে এসে বেশির ভাগ চলচ্চিত্র প্রেক্ষাগৃহতে ডিজিটাল চলচ্চিত্র প্রক্ষেপণ প্রযুক্তি ব্যবহার করা হচ্ছে। এর ফলে ভারী রিলে ফিতায় ধারণকৃত চলচ্চিত্র তৈরি ও প্রদর্শনের প্রয়োজন ফুরিয়ে গেছে। thumb|250px|মার্কিন যুক্তরাষ্ট্রের মিজুরি অঙ্গরাজ্যের পপলার ব্লাফ শহরে অবস্থিত রজার্স থিয়েটার নামক প্রেক্ষাগৃহ। আর দেকো শৈলীতে নির্মিত এই চলচ্চিত্র প্রেক্ষাগৃহটি ১৯৪৯ সালে চালু হয়। বেশির ভাগ প্রেক্ষাগৃহেই প্রদর্শন পর্দাবিশিষ্ট একাধিক কক্ষ বা মিলনায়তন থাকে। একটি মিলনায়তনে দর্শকের আসনগুলি একটি ঢালু মেঝের উপরে সজ্জিত থাকে, যেখানে মেঝের সর্বনিম্ন অংশটি একেবারে পর্দার সামনে এবং সর্বোচ্চ অংশটি পর্দা থেকে দূরে থাকে। অনেক সময় দর্শকদের কাছে কোমল পানীয়, ভূট্টার মুড়ি বা "পপকর্ন" এবং মিষ্টিজাতীয় দ্রব্য এমনকি ঝটপট খাবারও দেওয়া হয়। কিছু প্রেক্ষাগৃহে মদ্যপানীয় বিক্রি করার অনুমতি আছে।  টীকা   তথ্যসূত্র   বহিঃসংযোগ   Movie theaters early users of air conditioning - Pantagraph (ব্লুমিংটন, ইলিনয় সংবাদপত্র)   বিষয়শ্রেণী:প্রেক্ষাগৃহ বিষয়শ্রেণী:মিলনায়তন বিষয়শ্রেণী:প্রসার ও বিপণন যোগাযোগ বিষয়শ্রেণী:নাট্যশালা
ওয়াং-চিউ তান একজন সিঙ্গাপুরের কম্পিউটার বিজ্ঞানী, যিনি তথ্য ব্যবস্থাপনা এবং প্রাকৃতিক ভাষা প্রক্রিয়াকরণ বিশেষজ্ঞ। তথ্য ব্যবস্থাপনায় তাঁর কাজের মধ্যে তথ্য উৎস এবং তথ্য একীকরণ অন্তর্ভুক্ত। তিনি বর্তমানে ক্যালিফোর্নিয়ার মাউন্টেন ভিউতে মেগাগন গবেষণাগারের গবেষণা পরিচালক।  মেগাগন গবেষণাগার-এ টান টোকিও বিশ্ববিদ্যালয়ের এক গবেষণায় শীর্ষ গবেষক ছিলেন, তান এই সিদ্ধান্তে পৌঁছেছিলেন যে মানুষকে খুশি করতে পোষা প্রাণীর চেয়ে সংস্থাই বেশি কার্যকর।    শিক্ষা এবং কর্মজীবন  তান সিঙ্গাপুর ন্যাশনাল ইউনিভার্সিটিতে কম্পিউটার সায়েন্সে (প্রথম শ্রেণির) স্নাতক ডিগ্রি এবং পেনসিলভেনিয়া বিশ্ববিদ্যালয় থেকে পিএইচডি ডিগ্রি অর্জন করেন। তাঁর ২০০২ সালের গবেষণামূলক প্রবন্ধ, ডেটা এননোটেশন, প্রভিনেন্স এন্ড আর্কাইভিং যৌথভাবে পিটার বুনেন এবং সঞ্জীব খান্নার তত্ত্বাবধান করেছিলেন।    তথ্যসূত্র    বহিঃসংযোগ     হোম পৃষ্ঠা  বিষয়শ্রেণী:জীবিত ব্যক্তি বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:সিঙ্গাপুরি কম্পিউটার বিজ্ঞানী বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
তালোজে পঞ্চনাদ () ভারতের মহারাষ্ট্র রাজ্যের রায়গড় জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে তালোজে পঞ্চনাদ শহরের জনসংখ্যা হল ১০,৮৫৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে তালোজে পঞ্চনাদ এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
শারদোৎসব হল রবীন্দ্রনাথ ঠাকুরের লেখা একটি বাংলা নাটক, যা ১৯০৮ সালে প্রকাশিত হয়। এটি একটি রূপক-সাংকেতিক নাটক।   এই নাটকের ঘটনার পটভূমিতে শরৎকালের মানুষের জীবন সংস্কার নিয়ে কথা বলা হয়। ইউরোপীয় মঞ্চমুখী নাটকের যে ধারা বাংলায় গড়ে উঠেছিল, এই নাটকে তার থেকে পার্থক্য সুস্পষ্ট ভাবে পরিলক্ষিত হয়। এই নাটকটি মুক্তমঞ্চে ঐতিহাসিকভাবে গুরুত্বপূর্ণ হিসাবে প্রশংসিত হয়। তিনি এই নাটকের প্রস্তাবনায় সংস্কৃত নাটকের পদ্ধতি অনুসরণ করেছেন। এই নাটকের মাধ্যমে তিনি মানুষের ভাবনা ও চেতনার উপর গভীর প্রভাব বিস্তার করেছেন।  রবীন্দ্রনাথ ঠাকুর শান্তিনিকেতনের ছাত্রদের দিয়ে অভিনয় করানোর জন্য ‘শারদোৎসব’ নাটকটি রচনা করেন। প্রকৃতির সঙ্গে বালকদের পরিচয় করে দেওয়ার জন্যই তিনি এই ঋতুভিত্তিক নাটকটি রচনা করেন। তাই, এটিতে কোনো নারী চরিত্র নেই। তিনি ১৯২১ সালে এই নাটকটির উপর ভিত্তি করেই পুনরায় ঋণশোধ নাটকটি লেখেন। 'শারদোৎসব' নাটকটির পাত্রগণ: সন্ন্যাসী, ঠাকুরদাদা, লক্ষেশ্বর, উপনন্দ, রাজা, রাজদূত, অমাত্য, বালকগণ।   তথ্যসূত্র    বহিঃসংযোগ    https://www.millioncontent.com/2021/03/blog-post_24.html   রবীন্দ্র-রচনাবলীতে 'শারদোৎসব' বিষয়শ্রেণী:রবীন্দ্রনাথ ঠাকুরের নাটক বিষয়শ্রেণী:ভারতীয়_নাটক
কেলানতান ইসলামী জাদুঘর (মালে:Muzium Islam Kelantan) হল ইসলাম সম্পর্কিত একটি জাদুঘর যা মালয়েশিয়ার কোতা বারু, কেলানতান রাজ্যে অবস্থিত।   ইতিহাস  থাম্ব|কেলানতান ইসলামিক কাউন্সিল জাদুঘরের ভবনটি কেলানতানের মুখ্যমন্ত্রী হাসান মোহাম্মদ সাল্লেহের সরকারী বাসভবন ছিল। ১৯১৭ থেকে ১৯৯০ সাল পর্যন্ত এই ভবনটি কেলানতান ইসলামি পরিষদ এবং মালয় কাস্টম হিসেবে ব্যবহার করা হত। এরপরে এই ভবনটি কেলানতান সুলতান ইসমাইল পেট্রা সংস্কার করে জাদুঘরে রূপান্তর করেছিলেন। ১৯৯১ সালের ১১ নভেম্বর এই জাদুঘর উদ্বোধন করা হয়।   স্থাপত্য  দ্বিতল জাদুঘরটি কাঠ দ্বারা নির্মিত এবং ইসলামি ক্যালিগ্রাফির মাধ্যমে কুরআনের আয়াত দিয়ে নকশা করা হয়েছে। দুই তলা বিশিষ্ট এই জাদুঘরের নীচের তলায় জাদুঘর রয়েছে এবং উপরের তলায় একটি গ্রন্থাগার রয়েছে। জাদুঘর ভবনটি একটি মসজিদের সদৃশ।   প্রদর্শনী  জাদুঘরটিতে বিভিন্ন শিল্পকর্ম, শিলালিপি ও দলিল প্রদর্শিত করা হয়, যার মাধ্যমে কেলানতানে'র ইসলামের মূল বুঝা যায়।   খোলার সময়  জাদুঘরটি প্রতিদিন শুক্রবার ব্যতীত প্রতিদিন সকাল ৮.৩০ থেকে বিকাল ৪.৪৫ অবধি খোলা থাকে।   আরো দেখুন    মালয়েশিয়ায় জাদুঘরসমূহের তালিকা   তথ্যসূত্র   বিষয়শ্রেণী:১৯৯৯-এ প্রতিষ্ঠিত জাদুঘর বিষয়শ্রেণী:ইসলামি জাদুঘর
ওয়ার্ড নং ১০৪ ভারতের পশ্চিমবঙ্গ রাজ্যের দক্ষিণ কলকাতার কলকাতা পৌরসংস্থার বরো নং ১২র একটি প্রশাসনিক বিভাগ। এলাকাটি  গড়ফা (ভট্টাচার্য পাড়া-সেন পাড়া), হালতু (শোলাক পল্লী-পাটোয়ারী পাড়া-কালিকাপুর) এবং সন্তোষপুর (নস্কর পাড়া- বাগান বাড়ি-মন্ডল পাড়া-পূর্ব পার্ক-নিউ সন্তোষপুর) জুড়ে রয়েছে।   ইতিহাস    ভূগোল  ওয়ার্ড নং ১০৪ এর উত্তরে বিবেকনগর রোড, দক্ষিণে ঝিলের দক্ষিণাঞ্চল, উত্তর ঝিলের উত্তর তীর, প্রিন্স আনোয়ার শাহ রোড, লিংক খাল এবং কালিকাপুর রোড দিয়ে সীমাবদ্ধ; পূর্বে পঞ্চানগ্রাম খাল এবং কালিকুমার মজুমদার রোড; দক্ষিণে পূর্ব রেলপথ, সন্তোষপুর অ্যাভিনিউ, কালিকুমার মজুমদার রোড এবং নিউ সন্তোষপুর মেইন রোড পর্যন্ত পশ্চিমে সন্তোষপুর অ্যাভিনিউয়ের ধারাবাহিকতায় টানা একটি সরলরেখা; এবং পশ্চিমে পূর্ব রেল ও ঝিল রোড দিয়ে।   ওয়ার্ডটি  কলকাতা পুলিশের গড়ফা এবং সার্ভে পার্ক থানা পরিবেশন করে।   Kolkata: Detail Maps of 141 Wards with Street Directory, Fourth Impression 2003, Map No. 74, D.P. Publication and Sales Concern, 66 College Street, Kolkata-700 073.   পাটুলি মহিলা থানা দক্ষিণ শহরতলির বিভাগের অধীনে সমস্ত পুলিশ থানাগুলির, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।    জনগণনার উপাত্ত  ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১০ নং ওয়ার্ডের মোট জনসংখ্যা ছিল ৩৩,১5৫ জন, যার মধ্যে ১,,৩85৫ (৪৯%) পুরুষ এবং ১,,৮০০ (৫১%) মহিলা ছিলেন। জনসংখ্যার ৬ বছরের নীচে ছিল ১,৭৯৫। ১০৪ নং ওয়ার্ডে মোট সাক্ষরতার সংখ্যা ছিল ৩০,১৪৪ (৬ বছরেরও বেশি জনসংখ্যার 96.03%)।   কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা district  কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে .3.3.৩% হয়েছে।   এছাড়াও দেখুন - সাক্ষরতার হার অনুসারে পশ্চিমবঙ্গ জেলাগুলির তালিকা   নির্বাচনের উপাত্ত  ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং যাদবপুরের (বিধানসভা কেন্দ্র) একটি অংশ।  নির্বাচন বছর গণপরিষদ কাউন্সিলর নাম পার্টি অধিভুক্তি ২০০৫ ওয়ার্ড নং ১০৪ হেনা চক্রবর্তী বিপ্লবী সমাজতান্ত্রিক দল Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ তারকেশ্বর চক্রবর্তী সর্বভারতীয় তৃণমূল কংগ্রেস  2015 তারকেশ্বর চক্রবর্তী সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015    তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
thumb|একটি তির্যক গোলক, যা প্রকৃত পৃথিবীর তুলনায় অত্যন্ত অতিরঞ্জিত  ভূগণিত অনুসারে পৃথিবীর আকার শব্দযুগলের বিভিন্ন অর্থ রয়েছে এবং এই শব্দযুগল দিয়ে পৃথিবীর আয়তন এবং আকৃতিকে সংজ্ঞায়িত করা হয়। যদিও গোলক পৃথিবীর সত্যিকার চিত্রের কাছাকাছি অনুমান করা এবং আরও কিছু উদ্দেশ্যসাধনের সন্তোষজনক, ভূগণিতবিদগণ অনেকগুলো মডেল তৈরি করেছেন যা আরও সূক্ষ্মভাবে পৃথিবীর আকৃতির আনুমান করতে সাহায্য করে। এই মডেলগুলোর সমন্বিত পদ্ধতিসমূহ ন্যাভিগেশন, জরিপ, ক্যাডাস্ট্রার, ভূমির ব্যবহার, এবং অন্যান্য বিভিন্ন বিষয়াদির সুনির্দিষ্ট প্রয়োজনের ধারণা প্রদান করে।  পৃথিবীর আকারের মডেলের প্রয়োজনীয়তা বিংশ শতাব্দীর মাঝামাঝি সময়ে, ভূবিজ্ঞান বিষয়ক গবেষণার ফলে পৃথিবীর আকারের নির্ভুলতার উল্লেখযোগ্য উন্নতি ঘটেছে। এই নির্ভুল উন্নতির প্রাথমিক কার্যকারিতা (তহবিলের জন্য প্রেরণা, বিশেষ করে সামরিক বাহিনী থেকে) ছিল বেলেস্টিক ক্ষেপণাস্ত্রের নিষ্ক্রিয় নির্দেশিকা পদ্ধতির জন্য ভৌগোলিক এবং মহাকর্ষীয় তথ্য সরবরাহ করা। এই তহবিলটি বিভিন্ন বিশ্ববিদ্যালয়ে ভূবৈজ্ঞানিক শাখার সম্প্রসারণ এবং ভূবিজ্ঞান বিভাগের সৃষ্টি ও বৃদ্ধির অগ্রগতিতে ভূমিকা রাখে।  পৃথিবীর আকারের মডেল গোল সমগ্র পৃথিবীর আকারের সহজতম মডেল হল একটি গোলক। পৃথিবীর ব্যাসার্ধ হল পৃথিবীর মধ্যভাগ থেকে এর পৃষ্ঠের দূরত্ব, যা প্রায় ৬,৩৭১ কিলোমিটার (৩,৯৫৯ মাইল)। ব্যাসার্ধ হল পূর্ণাঙ্গ গোলকের সাধারণ বৈশিষ্ট। একটি গোলক থেকে পৃথিবীর পার্থক্য মাত্র এক শতাংশের এক তৃতীয়াংশ, ফলে একে "পৃথিবীর ব্যাসার্ধ" বলা যেতে পারে।  খ্রিস্টপূর্ব ষষ্ঠ শতাব্দীতে প্রথম গোলাকার পৃথিবীর ধারণা দেওয়া হয়, কিন্তু খ্রিস্টপূর্ব তৃতীয় শতাব্দী তা কাল্পনিক বিষয় রয়ে যায়। খ্রিস্টপূর্ব ২৪০ অব্দে এরাটোস্থেনিস পৃথিবীর ব্যসার্ধ বিষয়ক প্রথম বৈজ্ঞানিক ধারণা প্রদান করেন, এবং এরাটোস্থেনিসের গণনায় নির্ভুলতার ব্যবধান ছিল ২% থেকে ১৫%।  আয়তন পৃথিবীর আয়তন আনুমানিক ১,০৮৩,২১০,০০০,০০০ কিমি৩ (২.৫৯৮৮ × ১০১১ কিউবিক মাইল)।  আরও দেখুন  গোলাকার পৃথিবী  সমতল পৃথিবী  তথ্যসূত্র  বহিঃসংযোগ Jos Leys "পৃথিবী গ্রহের আকার"  বিষয়শ্রেণী:পৃথিবী বিষয়শ্রেণী:ভূগণিত বিষয়শ্রেণী:ভূপদার্থবিদ্যা বিষয়শ্রেণী:ভূ-পদার্থবিজ্ঞান
এলুরু কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু।  অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা এলুরু আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।   ইতিহাস  এলুরু লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি   লোকসভা কেন্দ্রটি অন্ধ্রপ্রদেশ রাজ্যের ১৭৫ বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশ বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৭টি বিধানসভা কেন্দ্রই তফসিলী উপজাতিদের জন্য সংরক্ষিত নয়। এলুরু নির্বাচনী কেন্দ্রটি ২০০৮ এর সীমানির্দেশে বিধানসভা কেন্দ্র গুলি হলঃ-   উঙ্গুটুর বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮২ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷   দেন্দুলুরু বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷   এলুরু বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷   পোলাবরম বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৬ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত৷   চিন্তলপুড়ি বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।   নুজিবীড় বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮৯ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷   কৈকলুর বিধানসভা কেন্দ্র এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯২ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷   বর্তমান ও প্রাক্তন বিজয়ী সাংসদদের তালিকা:   এলুরু কেন্দ্র বিজয়ী বর্তমান সংসদ তেলুগু দেশম পার্টি দলের সদস্য কোটাগিরি শ্রীধর এবং প্রাক্তন সংসদ ছিলেন ওয়াইএসআর কংগ্রেস পার্টি দলের সদস্য মাগন্তী ভেঙ্কটেশ্বর রাও।   ২০০৯: কাভুরি সাম্বা শিব রাও, ভারতীয় জাতীয় কংগ্রেস  ২০১৪: মাগন্তী ভেঙ্কটেশ্বর রাও, তেলুগু দেশম পার্টি  ২০১৯: কোটাগিরি শ্রীধর, ওয়াইএসআর কংগ্রেস পার্টি   তথ্যসূত্র    আরও পড়ুন   Surjit S. Bhalla. Citizen Raj: Indian Elections 1952-2019 (2019   Prannoy Roy, Dorab R. Sopariwala . he Verdict:Decoding India's Elections (2019)    বহিঃসংযোগ   এলুরু নির্বাচনের ফলাফল সরাসরি ২০১৯      ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:অন্ধ্রপ্রদেশের লোকসভা কেন্দ্র বিষয়শ্রেণী:পশ্চিম গোদাবরী জেলা
থাম্ব|2016 সালে পল লিঙ্গডোহ পল লিঙ্গডোহ একজন ভারতীয় রাজনীতিবিদ এবং কবি, যিনি ১৯৭২ সালে মেঘালয়ের শিলংয়ে জন্মগ্রহণ করেছিলেন। ২০১৪ সাল পর্যন্ত তিনি ইউনাইটেড ডেমোক্র্যাটিক পার্টির কার্যনির্বাহী প্রেসিডেন্ট এবং মেঘালয়ের বিধানসভার সদস্য। ZeeNews. Meghalaya's UDP names Paul Lyngdoh for Lok Sabha poll ২০০৯ সালের ভারতীয় সাধারণ নির্বাচনে ইউডিপি প্রার্থী হিসাবে তিনি শিলং লোকসভা আসনে প্রতিদ্বন্দ্বিতা করেছিলেন Election Commission of India. List of contesting candidates  তার স্ত্রী সুইটি পালা ২০১৬ সালের জাতীয় পুরস্কার প্রাপ্ত খাসি ভাষার চলচ্চিত্র ওনাটায় মুখ্য অভিনেতা ছিলেন    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ইউনাইটেড ডেমোক্রেটিক পার্টির রাজনীতিবিদ বিষয়শ্রেণী:মেঘালয়ের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:শিলংয়ের ব্যক্তি বিষয়শ্রেণী:মেঘালয় বিধানসভার সদস্য ২০১৩-২০১৮ বিষয়শ্রেণী:মেঘালয় বিধানসভার সদস্য ২০২৩-২০২৮  en:Paul Lyngdoh